**PCB i indeklimaet er under grænseværdien**

Som vi beskrev i en beboerinformation den 13. juni, er der i forbindelse med den planlagte renovering af Herlevhuse fundet PCB og asbest i stikprøver i 23 boliger.

**PCB**KAB igangsatte ekstra målinger af indeklimaet i en række boliger, efter der i den seneste miljøanalyse blev påvist PCB i overfladerne på ydre facader og delvist på enkelte indvendige overflader.

De nye målinger viser, at der IKKE er PCB over grænseværdierne i indeklimaet. KAB vil dog for en sikkerheds skyld få foretaget nye målinger til efteråret/vinter.

**Asbest – plombering af loftsrum**

Da der også blev fundet asbestfibre i de 23 undersøgte loftsrum, vil vi – som tidligere skrevet – ud fra et forsigtighedsprincip plombere lemmen til alle loftsrum. I den nærmeste fremtid vil du derfor modtage en varsling, hvor du bliver orienteret om, hvornår vi skal ind i din bolig.

Derudover er der forsat mistanke om asbest i fliseklæb på de gamle vægfliserne i køkken og bad samt i ældre isolering på rørbøjninger.

**Hvad skal du gøre?**Da de skadelige stoffer primært er målt på loftet eller forseglet i overfladerne på vægge, gammel rørisolering og gammel fliseklæb, mindskes risikoen for spredning. Du skal derfor ikke foretage dig yderligt på nuværende tidspunkt. Som vi tidligere skrev, skal du

* undgå at gå op på loftsrummet. Opbevarer du noget i dit loftsrum, du har brug for her og nu, skal du kontakte ejendomskontoret på ek-herlevhuse@kab-bolig.dk eller 44 94 07 00
* undgå at bore eller lave huller i vægge og lofter i hele boligen
* lufte regelmæssigt ud – som man altid anbefaler.

**Nyt informationsmøde**

Efter sommerferien vil du blive indkaldt til et nyt informationsmøde, hvor du vil høre mere om miljøanalysen, og hvad den betyder for den kommende renovering af boligerne.

Har du spørgsmål hen over sommeren, er du velkommen til at kontakte KAB via

kontakt@kab-bolig.dk

Med venlig hilsen og rigtig god sommer

*Jan Holbæk Nielsen, driftschef for Herlevhuse*